Egil Winsnes

Egil Winsnes (født 29. september 1919, død 30. mars 1991) var en norsk diplomat.Fødsels- og dødsdato er hentet fra gravferdsetaten i Oslo.

Han startet i Utenriksdepartementet i 1946 og var tilsatt ved ambassadene i Washington, Stockholm og Brussel.  Fra 1962 var han tilbake i Oslo som byråsjef for det kontor som holdt orden på Norges handelspolitiske samkvem med EF.  I 1966 bar det til Norges ambassade i Paris som handelsråd, og fra 1970 som ambassaderåd. Fra 1974 til tidlig 1980-tall var han generalkonsul i Cape Town og leder for Norges faste delegasjon ved  Europarådet i Strasbourg. Han etterfulgte i 1984 Olav Lydvo som ambassadør til Marokko og Tunisia, stasjonert ved Norges ambassade i Rabat.  I 1986 var han involvert i å få frigitt det norske dykkerskipet «Wildrake» (Anders Wilhelmsens rederi) som var satt under arrest i Tunisia.

Han var sønn av litteraturprofessor Andreas Hofgaard Winsnes (1889–1972) og Haldis Knudsen (1892–1968).Egil Winsnes, nekrolog forfattet av hans kolleger i utenrikstjenesten, og på trykk i Aftenpostens morgenutgave den 7. april 1991.

 Referanser 

Kategori:Norske ambassadører
Kategori:Norges ambassadører til Marokko
Kategori:Norges ambassadører til Tunisia